Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 59/13/3307	Prievidza, 19.5.2014
EEČ : 2-27-86-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 19.3.2013, spisová značka 2 Pv 59/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 31.10.2012 okolo 08:00 hod. a následne dňa 29.12.2012 okolo 07:00 hod. ako aj dňa 5.1.2013 okolo 11:55 hod. v Novákoch na ulici A. Hlinku 470/32 v potravinách XXXXX z predajne odcudzil vždy po jednom kuse plechovky 10 stupňového piva zn. Smädný mních o objeme 0,5 litra v hodnote 0,54 eur za kus tým spôsobom, že si plechovku vložil do ľavého vnútorného vrecka na vetrovke, pričom prešiel cez pokladničnú zónu bez zaplatenia čím poškodenej spoločnosti XXXXX XXXXX, IČO: XXXXX, spôsobil škodu vo výške 1,62 eur, a to aj napriek tomu, že bol rozhodnutím Obvodného úradu v Prievidzi ObU-PD-OVVS-2012/01377-2, ktoré nadobudlo právoplatnosť dňa 15.5.2012 v rozkaznom konaní, za priestupok proti majetku podľa § 50  ods. 1 zákona č. 372/1990 Zb. v platnom znení, potrestaný pokarhaním

Uznesením prokurátora Okresnej prokuratúry Prievidza zo dňa 19.3.2013, spisová značka 2 Pv 59/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením 2 Pv 59/13 z 19.03.2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. f) Tr. zákona, ktorého sa dopustil tým spôsobom, že dňa 31.10.2012 okolo 08:00 hod. a následne dňa 29.12.2012 okolo 07:00 hod. ako aj dňa 5.1.2013 okolo 11:55 hod. v Novákoch na ulici A. Hlinku 470/32 v potravinách XXXXX z predajne odcudzil vždy po jednom kuse plechovky 10 stupňového piva zn. Smädný mních o objeme 0,5 litra v hodnote 0,54 eur za kus tým spôsobom, že si plechovku vložil do ľavého vnútorného vrecka na vetrovke, pričom prešiel cez pokladničnú zónu bez zaplatenia čím poškodenej spoločnosti XXXXX XXXXX, IČO: XXXXX, spôsobil škodu vo výške 1,62 eur, a to aj napriek tomu, že bol rozhodnutím Obvodného úradu v Prievidzi ObU-PD-OVVS-2012/01377-2, ktoré nadobudlo právoplatnosť dňa 15.5.2012 v rozkaznom konaní, za priestupok proti majetku podľa § 50  ods. 1 zákona č. 372/1990 Zb. v platnom znení, potrestaný pokarhaním.
 
	Uznesenie o podmienečnom zastavení trestného stíhania  nadobudlo právoplatnosť dňa 03.04.2014, skúšobná doba uplynula 03.04.2014.

	Bolo preto zisťované, či obvinený XXXXX v priebehu skúšobnej doby viedol riadny život, teda, či splnil podmienky podmienečného zastavenia trestného stíhania.

	Obvinený sa v skúšobnej dobre nedopustil priestupku, ani trestného činu. Správy z miesta trvalého bydliska  ako aj Obvodného oddelenia PZ k povesti obvineného sú pozitívne.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne s to aj počas skúšobnej doby, že sa v trestnom konaní pokračuje.

	V prípade obvineného XXXXX možno konštatovať, že v skúšobnej dobe viedol riadny život a teda, že sa osvedčil.

	Z týchto dôvodom som rozhodol tak, ako je uvedené vo výrokovej časti tohto uznesenia.

	Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor